CELEX: 32015D0016
Language: ro
Date: 2015-01-06 00:00:00
Title: Decizia de punere în aplicare (UE) 2015/16 a Comisiei din 6 ianuarie 2015 privind publicarea, împreună cu o restricție, în Jurnalul Oficial al Uniunii Europene a referinței standardului EN 1870-17:2012 privind mașinile manuale de tăiat transversal pe orizontală cu o unitate de tăiere în temeiul Directivei 2006/42/CE a Parlamentului European și a Consiliului  Text cu relevanță pentru SEE

7.1.2015   
            
            
               RO
            
            
               Jurnalul Oficial al Uniunii Europene
            
            
               L 3/61
            
         DECIZIA DE PUNERE ÎN APLICARE (UE) 2015/16 A COMISIEI
   din 6 ianuarie 2015
   privind publicarea, împreună cu o restricție, în Jurnalul Oficial al Uniunii Europene a referinței standardului EN 1870-17:2012 privind mașinile manuale de tăiat transversal pe orizontală cu o unitate de tăiere în temeiul Directivei 2006/42/CE a Parlamentului European și a Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2006/42/CE a Parlamentului European și a Consiliului din 17 mai 2006 privind echipamentele tehnice și de modificare a Directivei 95/16/CE (1), în special articolul 10,
   având în vedere avizul comitetului instituit în temeiul articolului 22 din Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (2),
   întrucât:
   
               (1)
            
            
               În cazul în care un standard național care transpune un standard armonizat, a cărui referință s-a publicat în Jurnalul Oficial al Uniunii Europene, are ca obiect una sau mai multe cerințe esențiale de sănătate și siguranță prevăzute în anexa I la Directiva 2006/42/CE, se presupune că mașina fabricată în conformitate cu respectivul standard satisface cerințele esențiale de sănătate și siguranță în cauză.
            
         
               (2)
            
            
               În mai 2013, Franța a prezentat o obiecție oficială în conformitate cu articolul 10 din Directiva 2006/42/CE în legătură cu standardul EN 1870-17:2012 „Securitatea mașinilor pentru prelucrarea lemnului — Mașini de tăiat circulare — Partea 17: Mașini manuale de tăiat transversal pe orizontală cu o unitate de tăiere (ferăstraie cu brațe radiale)”, pe care Comitetul European de Standardizare (CEN) l-a propus spre armonizare în conformitate cu Directiva 2006/42/CE.
            
         
               (3)
            
            
               Obiecția oficială se bazează pe deficiența dispozițiilor de la clauza 5.3.6.1. Protejarea lamei de fierăstrău alineatul (3), care precizează că apărătoarea poate fi fixă sau mobilă, fără a indica în ce cazuri ar fi necesară una sau alta, iar aceste două categorii de dispozitive sunt de natură diferită și oferă niveluri diferite de siguranță care corespund unor analize de risc diferite.
            
         
               (4)
            
            
               În urma examinării standardului EN 1870-17:2012 împreună cu reprezentanții comitetului instituit prin articolul 22 din Directiva 2006/42/CE, Comisia a concluzionat că standardul nu îndeplinește cerințele esențiale de sănătate și siguranță prevăzute la punctul 1.4.2. „Cerințe speciale pentru apărătoare” din anexa I la Directiva 2006/42/CE, deoarece permite proiectantului să opteze pentru instalarea unor apărători care oferă niveluri diferite de siguranță fără a face referire la o analiză de risc.
            
         
               (5)
            
            
               Includerea într-un standard armonizat a unor opțiuni, dintre care una nu respectă cerințele esențiale de sănătate și siguranță din Directiva 2006/42/CE, poate crea confuzie în ceea ce privește prezumția de conformitate conferită prin aplicarea standardului.
            
         
               (6)
            
            
               Luând în considerare necesitatea de a îmbunătăți aspectele de siguranță din standardul EN 1870-17:2012 și până la revizuirea corespunzătoare a respectivului standard, publicarea în Jurnalul Oficial al Uniunii Europene a referinței standardului EN 1870-17:2012 ar trebui să fie însoțită de o avertizare corespunzătoare,
            
         ADOPTĂ PREZENTA DECIZIE:
   Articolul 1
   Referința standardului EN 1870-17:2012 „Securitatea mașinilor pentru prelucrarea lemnului — Mașini de tăiat circulare — Partea 17: Mașini manuale de tăiat transversal pe orizontală cu o unitate de tăiere (ferăstraie cu brațe radiale)” se publică în Jurnalul Oficial al Uniunii Europene împreună cu restricția prevăzută în anexă.
   Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 6 ianuarie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 157, 9.6.2006, p. 24.
   
      (2)  JO L 316, 14.11.2012, p. 12.
   
      ANEXĂ
      COMUNICAREA COMISIEI ÎN CADRUL IMPLEMENTĂRII DIRECTIVEI 2006/42/CE
      (Publicarea titlurilor și a referințelor standardelor armonizate în temeiul legislației Uniunii în materie de armonizare)
      
                  OES (1)
                  
               
               
                  Referința și titlul standardului armonizat
                  (și documentul de referință)
               
               
                  Prima publicare în JO
               
               
                  Referința standardului înlocuit
               
               
                  Data încetării prezumției de conformitate a standardului înlocuit
                  Nota 1
               
            
                  CEN
               
               
                  EN 1870-17:2012
                  Securitatea mașinilor pentru prelucrarea lemnului — Mașini de tăiat circulare — Partea 17: Mașini manuale de tăiat transversal pe orizontală cu o unitate de tăiere (ferăstraie cu brațe radiale)
               
               
                  Aceasta este prima publicare
               
               
                  EN 1870-17:2007+A2:2009
                  Nota 2
               
               
                  Data prezentei publicări
               
            
                  
                     Avertizare: În ceea ce privește alegerea apărătorilor pentru lama fierăstrăului, prezenta publicare nu vizează alineatul (3) din clauza 5.3.6.1 a standardului menționat, a cărui aplicare nu conferă o prezumție de conformitate cu cerințele esențiale de sănătate și siguranță prevăzute la punctul 1.4.2 din anexa I la Directiva 2006/42/CE.
               
            
                  
                     Nota 1:
                  
               
               
                  În general, data încetării prezumției de conformitate va fi data retragerii („dow”), stabilită de Organismul european de standardizare, însă se atrage atenția utilizatorilor acestor standarde asupra faptului că, în anumite cazuri excepționale, aceasta poate fi diferită.
               
            
                  
                     Nota 2:
                  
               
               
                  Standardul nou (sau modificat) are același domeniu de aplicare ca și standardul înlocuit. La data precizată, standardul înlocuit își încetează prezumția de conformitate cu cerințele esențiale sau cu alte cerințe ale legislației corespunzătoare a Uniunii.
               
            
         (1)  OES: Organismul european de standardizare:
      
                  —
               
               
                  CEN: Avenue Marnix 17, 1000, Bruxelles/Brussel, BELGIQUE/BELGIË, tel.: +32 25500811; fax + 32 25500819 (http://www.cen.eu)